Predkladacia správa

Materiál Štatistická správa o základných vývojových tendenciách v hospodárstve SR v 1. až 3. štvrťroku 2007, aktualizovaná prognóza vývoja na rok 2007 a prognóza na 1. štvrťrok 2008 sa predkladá na základe úlohy č. 15 plánu práce vlády SR na december 2007. 

Materiál obsahuje základné údaje a informácie o vývoji hrubého domáceho produktu a jeho tvorbe z produkčného pohľadu, z hľadiska spotreby a z pohľadu tvorby dôchodkov. Uvádzajú sa tiež údaje o inflácii, demografickom vývoji, zamestnanosti, nezamestnanosti, priemernej mesačnej mzde v 1. až 3. štvrťroku 2007, aktualizovanej prognóze vývoja na rok 2007 a prognóze na 1. štvrťrok 2008. 

Predkladaná štatistická správa je informatívny materiál. Podrobnejšie údaje a informácie zverejní Štatistický úrad v 50. týždni t. r. v publikácii Štatistická správa o základných vývojových tendenciách v hospodárstve SR v 1. až 3. štvrťroku 2007.